QTC โรงไฟฟ้าเกิดใหม่หนุนหม้อแปลงแนะซื้อกำไรก้าวกระโดดในครึ่งหลังปีนี้
QTC เป็นผู้ผลิตหม้อแปลงไฟฟ้าขนาดที่ใช้ในโรงไฟฟ้าพลังงานทางเลือกที่มีอัตรากำไรสุทธิดีที่สุดในตลาดฯเฉลี่ย 9.84% เทียบกับคู่แข่งอีก 2 แห่งที่ 4.20% และ 3.57% ทำให้บริษัทจะเป็นหุ้นที่ได้ประโยชน์มากที่สุดจากการเกิดขึ้นของโรงไฟฟ้าขนาดกลาง-เล็กแห่งใหม่คำแนะนำซื้อด้วยราคาเป้าหมายที่ 6.29 บาท อ้างอิง PER ที่ 12 เท่าปี 58 
16 ก.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (16 ก.ค. ) ว่า บริษัท คิวทีซี เอนเนอร์ยี่ จำกัด (มหาชน) หรือ QTC อุตสาหกรรมหม้อแปลงไฟฟ้าปีนี้จะฟื้นตัวอย่างมีนัยสำคัญจากปีก่อนที่งานภาครัฐบาลชะลอ แต่จะกลับมาในปีนี้ ตั้งแต่ไตรมาส 2
แผน PDP2015 ที่ปรับสัดส่วนโรงไฟฟ้าพลังงานทางเลือกให้เพิ่มขึ้นจาก 7,279 MW เป็น 19,634.70 MW ในช่วงปี 2558-2579 หรือเพิ่มขึ้น 2.69 เท่าตลอดแผน คิดเป็นมูลค่าตลาดหม้อแปลงที่เพิ่มขึ้นจากการเกิดใหม่ของโรงไฟฟ้าพลังงานทางเลือกสูงถึง 8 พันล้านบาท
โดยทุกโรงไฟฟ้าต้องใช้หม้อแปลงและ QTC เป็นผู้ผลิตหม้อแปลงไฟฟ้าขนาดที่ใช้ในโรงไฟฟ้าพลังงานทางเลือกที่มีอัตรากำไรสุทธิดีที่สุดในตลาดฯเฉลี่ย 9.84% เทียบกับคู่แข่งอีก 2 แห่งที่ 4.20% และ 3.57% ทำให้บริษัทจะเป็นหุ้นที่ได้ประโยชน์มากที่สุดจากการเกิดขึ้นของโรงไฟฟ้าขนาดกลาง-เล็กแห่งใหม่
ทั้งนี้คาดรายได้และกำไรในปีนี้อยู่ใกล้ระดับสูงสุดนับตั้งแต่บริษัทเข้าซื้อขายในตลาดฯตั้งแต่ปี 2554 จากทั้งคำสั่งซื้อจากภาครัฐและภาคเอกชนในส่วนของโรงไฟฟ้าพลังงานทางเลือก ในขณะที่อัตรากำไรขั้นต้นปี 2558 กลับมาปรับตัวเพิ่มขึ้นจาก 23.1% ในปี 2557 เป็น 24.70%
ส่วนผลประกอบการไตรมาส 1 ที่ออกมาแย่เป็นแค่ชั่วคราว แต่เป็นโอกาสซื้อจากราคาที่ปรับตัวลง ส่วนไตรมาส 2 จะพลิกเป็นกำไร เล็กน้อยก่อนเพิ่มก้าวกระโดดในครึ่งหลังปี 58
ราคาซื้อขายอยู่ในระดับต่ำซื้อขายที่ PER เพียง 8.30 เท่า สวนทางกับกำไรปีนี้ที่เติบโตถึง 89.6% ปีนี้และซื้อขายที่ P/B 1.6 เท่าเทียบกับ ROE ปีนี้ที่ 20.4% สูงกว่า ROE เฉลี่ย 5 ปีที่ 18.48% ส่วนผลตอบแทนเงินปันผลอยู่ในระดับสูงที่ 6.3% เริ่มต้นคำแนะนำ ซื้อ QTC ด้วยราคาเป้าหมายที่ 6.29 บาท อ้างอิง PER ที่ 12 เท่าปี 2015